CELEX: 62008TN0525
Language: da
Date: 2008-12-01 00:00:00
Title: Sag T-525/08: Sag anlagt den 1. december 2008 — Poste Italiane mod Kommissionen

21.2.2009   
            
            
               DA
            
            
               Den Europæiske Unions Tidende
            
            
               C 44/52
            
         Sag anlagt den 1. december 2008 — Poste Italiane mod Kommissionen
   (Sag T-525/08)
   (2009/C 44/92)
   Processprog: italiensk
   Parter
   
      Sagsøger: Poste Italiane SpA (Rom, Italien) (ved avvocati A. Fratini, A. Sandulli og F. Filpo)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Sagen realitetsbehandles, og som følge heraf annulleres Kommissionens beslutning af 16. juli 2008 om Italiens statsstøtte nr. C 42/2006 ved forrentning af Poste Italianes anfordringskonti hos statskassen, endnu ikke trykt i Den Europæiske Unions Tidende.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Søgsmålet tager sigte på prøvelse af Kommissionens beslutning af 16. juli 2008 om Italiens statsstøtte nr. C 42/2006 ved forrentning af Poste Italianes anfordringskonti hos statskassen. Beslutningen underkendte i forhold til fællesmarkedet statsstøtteordningen om forrentning af Poste Italianes anfordringskonti hos Tesoreria dello Stato, etableret ved lov nr. 266 af 23. december 2005, samt ved aftale mellem Ministero dell'Economia e delle Finanze og Poste Italiane, ligesom støtten krævedes tilbagebetalt. Under tilsidesættelse af artikel 88, stk. 3, i traktaten fandtes Italien at have ydet ulovlig statsstøtte.
   Til støtte for påstandene har sagsøgeren gjort følgende gældende:
   
               —
            
            
               Tilsidesættelse af artikel 253 og artikel 87, stk. 1, i EF-traktaten på grund af en faktisk vildfarelse og en åbenbart urigtig bedømmelse ved Kommissionens anvendelse af kriteriet om en påpasselig låntager, idet den fastsatte en for en privat låntager gældende rentesats.
            
         
               —
            
            
               Tilsidesættelse af artikel 87, stk. 1, i EF-traktaten på grund af en åbenbart urigtig bedømmelse af alternative investeringer. Det fremhæves i den forbindelse, at de italienske myndigheder under den administrative procedure klargjorde, at det i aftalen nævnte parameter, der indeholder forpligtelser for så vidt angår forvaltningen af midlerne, fra postindsamling, er til skade for Poste ved dennes indtægtsmulighed gennem en aktiv forvaltning, hvorved der således ikke tildeles en »fordel« i henhold til traktatens artikel 87.
            
         Sagsøgeren har vedrørende dette punkt også henvist til RBS-undersøgelsen og til finansielle formidleres udtalelser samt til sammenligningen med forvaltningen af tradingsystemtyper, med forvaltningen af midlerne i Poste Vitas forsikringspolicer, med forvaltningen af midlerne tilhørende Efiposte — et fransk selskab kontrolleret af Poste — og med udgifterne fra statsgælden.
   
               —
            
            
               Tilsidesættelse af artikel 253 og artikel 87, stk. 1, i traktaten på grund af en begrundelsesmangel og en åbenbart urigtig bedømmelse, af traktatens artikel 12 på grund af forskelsbehandling samt af princippet om beskyttelse af den berettigede forventning og retssikkerhedsprincippet i forhold til den manglende undersøgelse af oplysningerne om fordel og konkurrencefordrejning i forbindelse med den leveringspligt, der påhviler Poste.
            
         
               —
            
            
               Tilsidesættelse af de almindelige principper om beskyttelse af den berettigede forventning, retssikkerhed og proportionalitet ved at kræve tilbagebetaling af den påståede støtte hos den begunstigede.